**ΛΙΓΑ ΛΟΓΙΑ ΓΙΑ ΤΑ ΚΡΟΥΣΤΑ**

Κρουστά όργανα με την διεθνή ονομασία percussions, ονομάζονται όλα εκείνα τα μουσικά όργανα που για παράγουν ήχο χρειάζεται απαραίτητα κρούση. Η κρούση μπορεί να επιτευχθεί είτε με τα χέρια, είτε με διάφορα βοηθητικά εξαρτήματα πχ μπαγκέτες, κόπανους, βίτσες, σκούπες κλπ.

Τα κρουστά όργανα χωρίζονται σε δύο μεγάλες κατηγορίες, τα ιδιόφωνα και τα μεμβρανόφωνα. Ως ιδιόφωνα ορίζονται αυτά που για να παράγουν κρότο χρησιμοποιείται ολόκληρο το σώμα του κρουστού μουσικού οργάνου π.χ μεταλόφωνο, κύμβαλο, μαράκες κλπ. Ως μεμβρανόφωνα ορίζονται αυτά που φέρουν μεμβράνη κυλινδρικού σχήματος και η παραγωγή ήχου επιτυγχάνετε με την κρούση της μεμβράνης π.χ. νταούλι, τουμπελέκι, ντέφι κλπ.

Οι χρήση των κρουστών οργάνων γίνεται είτε σε όρθια, είτε σε καθιστή θέση. Οι τεχνικές ποικίλλουν ανάλογα με το όργανο, καθώς και με το ύφος ή το στυλ της περιοχής που θέλει να αποδώσει ο μουσικός. Μεγάλη κατηγορία κρουστών οργάνων αποτελούν επίσης τα ιδιόφωνα μελωδικά κρουστά π.χ τυμπάνια, βιμπράφωνα, μαρίμπες, καμπάνες κλπ. Κύριο χαρακτηριστικό αυτών των οργάνων είναι η δυνατότητα τους να παράγουν κάποιες αρμονικές συχνότητες μικρού η και μεγαλύτερου εύρους. Τα παραπάνω χρησιμοποιούνται κυρίως στην Δυτική μουσική.

Τα κρουστά όργανα έχουν τις ρίζες στους στις απαρχές όλων των πολιτισμών καθώς υπήρξε η πρώτη μορφή μουσικής έκφρασης, ως πυγαίο αίσθημα, μπολιασμένο καλά στο DΝΑ όλων των ανθρώπων.

Ο πρώτος ρυθμός της ζωής, ο χτύπος της καρδιάς, δίνει το έναυσμα για μια νέα ζωή, τα πρώτα βήματα ενός μωρού μια νέα αρχή. Τα παλαμάκια που αντιλαμβάνεται με χαρά ο πιο μικρός άνθρωπος είναι κάποιες από τις αποδείξεις πως ο ρυθμός είναι μέσα μας. Αναπτύσσεται και εξελίσσεται στον κάθε άνθρωπο διαφορετικά, ανάλογα με τα βιώματα και τις εμπειρίες του.